Mungchying sha gasa ni a myit lu lam
图片新闻
时间:2015-01-29 16:32:00
Wang Sin Zhai gasa wa tsun ai,mungchying sha gasa zuphpong gaba ni go asuya hte seng ang rungdap ni hte matut mahkai nna,kangka ai hte atsom tek son nna, htaphtuk ai hku ja gumhpro garan, ja gumhpro ni hpe shawa masha ni a mu lam go maden ai hta madung dat na. Ka-ni ningtuk rai hte Aizi ana htang maja lam hta,masha aga,sut n-gun, arung arai ni lo lo garum la ra na. Adu aya hte mara shut ai lam galo ai hpe tara ja ja shakrip sa wa na.
Yang Shang Hung gasa wa tsun ai, mungdo ni“Npot nhpang hkingrai gogap,hpaga gang bang,mu lamang lu la hkra”nga ai ko hkan nna,“Mung htingrep hpaga gahkan hpo, amyu myit hkrum,tu matut htingwan makop maga”Ngu ai hpe madung dat nna, ahkyak shara na gram sharai lam hte Shuili chyam dinglik ginra na htunghkrang ningnan hpan shalat dingyang rai sa wa na. Bekyin modo rung, Yinshang sengke rung re ahkyak hpaga rung a go maden asat lawan dat ra ai.
Kung Bang Sen gasa tsun ai,“Ntsa de sumri gade lo tim, lawu de go samyit dinghkat mi sha re”bungli lo malo hte galo na alit go lawu tsang na ganbu ni woi galo shatup shakre ra nga ai. Raitim, mare gahtong na ganbu ni a shabrai go shata mi lap 780 sha re,dai hta lap 300 go bungli galo yang lang na matu no rai nga ai, ndai zon re nga yang, ganbu kau mi go ja gumhpro hta mara shut wa nga ai. Shi myit lu ai, gahtong na ganbu ni a shabrai loi jat ya yang gaja ai nga ai.
Han Sa gasa tsun ai, ma ram ni mara shut wa na hpe htang maja na ladat go, ningtuk rai gachyi gabu dut sha ai ni hpe rim shaja nna,ma ram ni hpe ningtuk rai htim pat na hpaji hko ndau dan,《Sakhkung mungdo ka-ni ningtuk rai gachyi gabu dut sha ai hpe shakrip na ladat》nga ai dondan laika ko hkan nna ja ja galo sa wa ra ai.Lohtam ai shawa masha ni ubadi tara myit jasta rong, tara chye, tara chye lang, tara ko hkan rai na.
Jau Kya De gasa wa myit lu ai:Mungdan maga hku nna pru shang hpaga a ahkun hkyemsa na tara shakut la nna, Shuili chyam dinglik shara na go maden ai asat lawan dat na. Lamu ga lang na yo shada lam hte gon lajang lam shagrang, ubadi tara hku nna lamu ga gon hkang, shawa nga pra lam hta lang ra ai lamu ga ni hpe ama hkam ton ya na. Ya ten, Sakhkung na malut hkai shalat ai lamu ga mun sen 2.2 a lahta de du sai, asuya hku nna malut galo gakang jak rung langai gogap ya na nna, malut magam hpe madi shado ya na myit mada nngai.Bai bum ga hpalap magam hte rem lu rem sha magam hpe mung madi shado la na myit mada ai.
Yang Jang Shun gasa tsun ai, ya ten tsi mawan pru shang hte jep tek ai lam hta dodan ai, lawu stang tsi rung hte tsi gok ni lang ra ai tsi ni n lu shang nna, shawa masha ni ali awo sha wo tim,ginwang tsi rung, htinggyeng tsi rung shing nrai mungdo tsi rung hkan wa tsi shamai la ra ai. Shi myit lu ai lam go, mungdo mungchying sha dinggrin rapdo zuphpong ko nna ndai manghkang ni hpe atsom sa jep sumru nhtom,hparan na ladat sho nna, shawa masha ni hpe tinang a nta makau ko sha machyi ana sa mai tsi la shangun na.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn